Source: http://www.plusky.sk/slovensko/ustavny-sud-zmietol-staznost-miloslavy-zemkovej-zo-stola/
Timestamp: 2013-06-19 07:16:29+00:00

Document:
Ústavný súd zmietol sťažnosť Miloslavy Zemkovej zo stola – aktualizované | Plusky.sk
Bratislavskí školáci na jeden deň vymenia primátora Ftá... GM chce zvýšiť podiel na čínskom trhu s luxusnými autam... Imigračná reforma môže výrazne pomôcť ekonomike USA... Čínsky výrobca Huawei neplánuje odkúpiť fínsku Nokiu... Ropa mierne zdražela, cena zlata klesla Inšpektori prerušili kontrolu fiškálneho pokroku Grécka... Hasiči vyťahovali z Hornádu utopeného muža Agentúra Fitch potvrdila najvyššie hodnotenie Švajčiars... Tomáš Jurčo a Tomáš Tatar získali Calderov pohár Titul Microsoft Country Partner of the Year pre SOFTIP HESLO:
Dnes je Streda 19. jún 2013 - 09:16. Meniny má Alfréd, zajtra Valéria.
AutomagazínEkonomikaKultúraSlovenskoŠportSvetVeda a technikaZdravie Ústavný súd zmietol sťažnosť Miloslavy Zemkovej zo stola – aktualizované
Pridal admin - 10.7.12 • Sekcia : Slovensko, Správy Bývalá šéfka RTVS sa nevzdáva a žiadosť na súd podala znova.
KOŠICE 10. júla (WEBNOVINY) – Parlamentom odvolaná generálna riaditeľka Rozhlasu a televízie Slovenska (RTVS) Miloslava Zemková opätovne podala sťažnosť na Ústavný súd SR pre nezákonnosť jej odvolania, agentúru SITA o tom informovala Zemková. Dôvodom odmietnutia jej prvého podania bolo podľa Zemkovej "substitučné zastupovanie košickým advokátom", podanie preto "podpísala osobne a kuriérom poslala na Ústavný súd SR do Košíc".
Ústavný súd SR v utorok informoval o tom, že odmietol sťažnosť bývalej riaditeľky Rozhlasu a televízie Slovenska (RTVS) Miloslavy Zemkovej, ktorá napadla rozhodnutie o svojom odvolaní na Ústavnom súde SR. Ako v utorok informovala hovorkyňa ÚS Anna Pančurová, rozhodol o tom v pondelok prvý senát. „Sťažnosť Miloslavy Zemkovej odmieta pre nesplnenie zákonom predpísaných náležitostí,“ uviedla Pančurová. Bližšie zdôvodnenie rozhodnutia bude zverejnené po doručení procesným stranám.
Zemková v reakcii na rozhodnutie ÚS pre agentúru SITA uviedla, že „ak naozaj chýbajú zákonné alebo formálne náležitosti, doplníme ich a sťažnosť opätovne podáme“. Zemková svoju sťažnosť podoprela argumentom, že Národná rada SR svojím uznesením o jej odvolaní ako aj Výbor NR SR pre kultúru a médiá svojím postupom porušili jej ústavou zaručené právo zúčastňovať sa na správe verejných vecí a mať za rovnakých podmienok prístup k voleným a iným verejným funkciám ako aj právo na slobodnú voľbu povolania, právo podnikať a uskutočňovať zárobkovú činnosť. Odvoláva sa na článok 46 Ústavy SR, ktorý okrem iného hovorí, že každý sa môže domáhať svojho práva na nezávislom a nestrannom súde a žiadať o preskúmanie, či nebol ukrátený na svojich právach rozhodnutím orgánu verejnej správy. Zemkovú parlament odvolal z postu riaditeľky RTVS po necelom poldruha roku vo funkcii. Dôvodom na ukončenie jej pôsobenia je, že zverejnila výzvu na predloženie ponúk na prenájom priestorov pre mediálny komplex, ale vopred o tom písomne neinformovala Radu RTVS.
Kľúčové slová : Miloslava Zemková, RTVS, Ústavný súd SR + Slovensko »
Streda bude horúca, platí výstraha pred teplom
Smer spojil opozíciu, pred voľbou Čižnára odišla zo sály – aktualizované
V Branisku narazí autobus s deťmi do auta, pôjde o simuláciu

References: súd 
 súd 
 súd 
 súd 
 súd 
 súd 
 súd